open-index/open-wikipedia-markdown huggingface dataset:
The Bible, Protestantism and the Rise of Natural Science

**The Bible, Protestantism, and the Rise of Natural Science** on Peter Harrisonin kirjoittama kirja.

Harrison argumentoi kirjassaan, että yksi modernin luonnontieteen syntyyn vaikuttaneista tekijöistä oli sanakeskeisen kulttuurin kehitys. Protestanttisen uskonpuhdistuksen ja humanististen oppineiden vaikutuksesta sanakeskeinen kulttuuri vähitellen korvasi keskiaikaa hallinneen kuviin orientoituneen kulttuurin. 

Sanakeskeisen kulttuurin kehityksessä keskeinen merkitys oli Raamatulla ja sen tulkinnalla. Uskonpuhdistajat ja humanistit alkoivat tulkita Raamattua sen historiallisessa perusmerkityksessä aikaisemmin tulkintaa hallinneen allegorisen lähestymistavan sijaan. Allegorisesta tulkintatavasta luopuminen romahdutti keskiaikaisen symbolisen maailman ja avasi tien luonnon matemaattiselle ja taksonomiselle kuvaukselle. 
	

Keskiaikaa hallinnut allegorinen Raamatun lukutapa liittyi Harrisonin (2001: luku 1) mukaan yhteen luonnon symbolisen lukemisen ja järjestämisen kanssa. Platoninen lähestymistapa teki mahdolliseksi tulkita luonnon maailmaa sellaisen merkitysopin pohjalta, jossa jokaista näkyvää piirrettä luomakunnassa vastasi jokin näkymättömässä maailmassa. Tätä lähestymistapaa edusti esimerkiksi kirkkoisä Origenes: ”Jokainen näkyvä olio on suhteutettava niihin, jotka ovat näkymättömiä – – kaikella näkyvällä on jokin näkymätön hahmo ja malli.” 

Luonnon tulkintaperiaatteet olivat läheisessä yhteydessä Raamatun tulkinnan periaatteisiin. Origeneen mukaan sekä luontoon että Raamattuun sisältyy voimallisia symboleja. ”Tämä suhde [näkyvän ja näkymättömän välillä] ei päde ainoastaan luontokappaleisiin. Itse jumalallinen Raamattu on kirjoitettu samanlaisella viisaudella.”  Sekä Raamatun että luonnon tulkinnan edellytyksenä oli määrittää niihin sisältyvien symbolien salattu merkitys. Tulkinnan piti pystyä kuljettamaan lukija kirjaimellisen merkityksen taakse tekstin salattuun hengelliseen merkitykseen. Avain tällaiseen tulkintatapaan oli allegoria. Kreikkalaiset filosofit olivat jo pitkään käyttäneet allegorista lukemistapaa siistiäkseen Homeroksen ja Hesiodoksen kertomia myyttejä jumalista. Herakleitos kirjoitti Homeroksesta: ”Jos kaikki hänen kirjoittamansa ei ole allegoriaa, kaikki on jumalatonta.” 

Luonnon kirjan ja Raamatun kirjan tulkinta olivat osa yhtenäistä tulkintaopillista lähestymistapaa. Niinpä allegorisen lukutavan kieltäminen johti kauaskantoisiin seurauksiin myös suhteessa luonnon uskonnolliseen ja symboliseen tulkintaan. 1500-luvun protestanttinen uskonpuhdistus johti allegorisen tulkinnan kieltämiseen. Näin tehdessään se tuotti myös uuden asenteen luontoon.

## Katso myös
*Quadriga
*Nominalismi
**[[Ymmärryksen siivet]]*
**[[The Carolingians and the Written Word]]*
**[[Sielun matka Jumalaan]]*

## Lähteet
Niklas Arrhenius

**Niklas Bo Arrhenius** (s. 10. syyskuuta 1982 Provo, Utah, Yhdysvallat) on ruotsalais-yhdysvaltalainen kiekonheittäjä ja kuulantyöntäjä. Hän saavutti kiekonheitossa hopeaa alle 20-vuotiaiden MM-kilpailuissa Santiago de Chilessä 2000 tuloksella 59,19. Arrhenius edusti Ruotsia vuoteen 2019 asti. Hän saa edustaa Yhdysvaltoja arvokilpailutasolla elokuussa 2022.

Arrhenius osallistui kesäolympialaisiin 2008 sijoittuen kiekonheitossa sijalle 32. Hän on osallistunut kiekonheitossa myös Göteborgin EM-kisoihin 2006, Osakan MM-kisoihin 2007, Barcelonan EM-kisoihin 2010, Daegun MM-kilpailuihin 2011, Helsingin EM-kilpailuihin 2012, Moskovan MM-kisoihin 2013. Zürichin EM-kilpailuihin 2014, Amsterdamin EM-kisoihin 2016 ja Lontoon MM-kilpailuihin 2017, mutta jäänyt joka kerta karsintaan. Kuulantyönnössä hän sijoittui kahdeksanneksi Göteborgin EM-hallikilpailuissa 2013, mutta karsiutui loppukilpailusta Barcelonan EM-kisoissa 2010 ja Pariisin sisäratojen EM-kisoissa 2011. Pituutta Arrheniuksella on 194 senttimetriä. Niklaksen isä Anders Arrhenius oli myös kuulantyöntäjä.

Arrhenius kuuluu MAP-kirkkoon ja on tehnyt lähetystyötä ns. Tukholma Missiossa.

## Henkilökohtaiset ennätykset

* Kiekonheitto: 66,22 m (2011)
* Kuulantyöntö: 19,79 m (2011), hallissa 19,91 m (2004)

## Lähteet
Eric Gordon

**Eric Gordon Jr.** (s. 25. joulukuuta 1988 Indianapolis, Indiana) on bahamalais-yhdysvaltalainen koripalloilija, pelipaikaltaan takamies.

Gordon herätti huomiota jo vuonna 2006, kun Illinois'n yliopisto ja Indianan yliopisto kilpailivat lahjakkaan pelaajan saamisesta omiin riveihinsä. Hän päätyi Indianaan, ja hyvän yliopistokauden 2007–2008 jälkeen NBA-seura Los Angeles Clippers varasi hänet  seitsemäntenä pelaajana.

NBA-kaudella 2008–2009 Gordon pelasi 78 runkosarjaottelussa keskimäärin 34,3 minuuttia ja teki 16,1 pistettä. Hänet valittiin tammikuussa 2009 läntisen konferenssin kuukauden tulokkaaksi. NBA-kaudella 2009–2010 hän pelasi 62 ottelussa keskimäärin 36,0 minuuttia ja teki 16,9 pistettä. Kummallakaan kaudella Clippers ei päässyt pudotuspeleihin.

Joulukuussa 2011 Gordon siirtyi New Orleans Hornetsiin (vuodesta 2013 nimeltään Pelicans) osana pelaajakauppaa, jossa Clippers hankki pelintekijä Chris Paulin. Hän ei pystynyt pelaamaan työsulun lyhentämällä kaudella 2011–2012 kuin yhdeksän ottelua polvivamman vuoksi. Kaudella 2012–2013 loukkaantumiset rajoittivat hänen kautensa 42 otteluun.

Heinäkuussa 2016 Gordon siirtyi Houston Rocketsiin. Ensimmäisen Rockets-kautensa päätteeksi hänet palkittiin  ensimmäisenä pelaajana joukkueen historiassa.

Gordon pelasi maailmanmestaruuden voittaneessa Yhdysvaltain maajoukkueessa vuoden 2010 MM-kilpailuissa Turkissa.

Gordon sai vuonna 2023 luvan edustaa äitinsä alkuperäisen kotimaan Bahaman maajoukkuetta ja pelasi joukkueessa vuoden 2024 olympialaisten karsinnoissa.

## Lähteet
* NBA.com: Eric Gordon

### Viitteet

## Aiheesta muualla
Sylvään koulu

**Sylvään koulu** sijaitsee Vammalassa Sastamalassa, Pirkanmaalla. Sylvään yläasteella on noin 500 oppilasta ja 50 opettajaa.

Sylvään koulu oli Suomen ensimmäinen nimenomaan peruskouluksi suunniteltu koulutalo, ja sen suunnitteli arkkitehti Osmo Lappo. Rakennustyön urakoi Polar-rakennus Oy. Koulutalo otettiin käyttöön syyslukukauden alussa 1973, jolloin Vammalassa siirryttiin peruskoulujärjestelmään. Rehtoreina ovat toimineet Jussi Virta (1973–1992), Marjatta Vanha-Kämppä (1992–2002) ja Jari Andersson (vuodesta 2002). Koulussa on ollut vuosittain 40–50 opettajaa. 

Sylvään koulussa on vuodesta 1985 lähtien järjestetty jokakesäiset Vanhan kirjallisuuden päivät. Koulun liikuntasali oli Vammalan Lentopallon (VaLePa) kotisali syksyyn 2012 saakka, jolloin Vammalaan valmistui uusi palloiluhalli Vexve Areena.  

## Taitotalo
Vuonna 2024 aloitettiin taitotalon rakennus, joka valmistui vuonna 2025. Se rakennettiin uusia oppimistiloja varten, esimerkiksi taidon ja taiteen aineiden luokat uusittiin kokonaan ja siirrettiin taitotaloon. Taitotalon viralliset avajaiset olivat 10. lokauuta 2025. Puolustusministeri Antti Häkkäsen piti tulla pitämään puhe avajaisiin. Hän ei kuitenkaan päässyt, koska pääministeri Petteri Orpo oli ulkomailla töissä, kun hallituksessa tuli välipuhe. Tämän vuoksi koulun rehtori Jari Andersson piti Häkkäsen puheen.

## Lähteet

## Aiheesta muualla
* Sylvään koulun verkkosivut
10000 Myriostos

**10000 Myriostos** on Marsin ja Jupiterin välisellä pääasteroidivyöhykkeellä Aurinkoa kiertävä pikkuplaneetta eli päävyöhykkeen asteroidi. Sen löysi A. G. Wilson vuonna 1951. Pikkuplaneetan nimi tulee sen numeron mukaan, sillä *Myriostos* tarkoittaa kreikaksi 10000. Ennen nimeämistään asteroidi tunnettiin tunnuksella **1951 SY**. Koska Myriostoksen absoluuttinen magnitudi (H) on 15,3, sen läpimitta on todennäköisesti kahden ja viiden kilometrin välillä.

Numerosta 10000 piti aluksi tulla vuonna 1930 löydetylle ja aluksi planeetaksi luokitellulle Plutolle uusi numero, kun tähtitieteilijät huomasivat sen olevan vain yksi pienistä jäisistä kohteista Neptunuksen takana (ensimmäinen Pluton jälkeen löydetty kohde löydettiin vuonna 1992). Ajatus kuitenkin kohtasi vastustusta ja se hylättiin. Täten numero annettiin pikkuplaneetalle 1951 SY, josta tuli 10000 Myriostos. Kun yhä suurempia transneptunisia kohteita kuten Quaoar, Sedna ja Eris rupesi löytymään, Pluto lopulta menetti asemansa planeettana vuonna 2006 ja sai numeron 134340.

## Lähteet
*JPL Small-Body Database Browser: 10000 Myriostos (1951 SY) 
*THE ASTRONOMER Electronic Circular No 1420      1999 Jun 20 08.52UT 
*Pluto and the Developing Landscape of Our Solar System  
* 
*MPEC 2006-R19 : EDITORIAL NOTICE 
*Discovery Circumstances: Numbered Minor Planets (5001)-(10000): Minor Planet Center 
*ABSOLUTE MAGNITUDE (H) 
*Numbered minor planets
Mažeikiain kunnallispiiri

**Mažeikiain kunnallispiiri** () on yksi Liettuan kuudestakymmenestä kunnallispiiristä, joka sijaitsee Telšiain läänissä. Pohjoisessa se rajoittuu Latviaan. Vuonna 2008 kunnallispiirin väkiluku oli 65 109 asukasta. Hallinnollisena keskuksena toimii Mažeikiai.

## Asutuskeskukset
### Kaupungit
*Mažeikiai (hallinnollinen keskus)
*Viekšniai
*Seda

### Kauppalat
*Tirkšliai
*Laižuva

### Kaupunkia pienemmät
*Žemalė  
*Balenos  
*Krakiai   
*Kalnėnai
*Palnosai

## Lähteet
*Portrait of the Regions of Lithuania  

## Aiheesta muualla

*Kunnallispiirin virallinen sivusto
Plungėn kunnallispiiri

**Plungėn kunnallispiiri** () on yksi Liettuan kuudestakymmenestä kunnallispiiristä, joka sijaitsee Telšiain läänissä. Vuonna 2008 kunnallispiirin väkiluku oli 43 444 asukasta. Hallinnollisena keskuksena toimii Plungė.

## Asutuskeskukset
### Kaupungit
*Plungė (hallinnollinen keskus)

### Kauppalat
*Plateliai
*Alsėdžiai
*Žemaičių Kalvarija
*Kuliai

### Kylät
*Varkaliai
*Šateikiai
*Prūsaliai
*Babrungas
*Stalgėnai

## Lähteet
*Portrait of the Regions of Lithuania  

## Aiheesta muualla

*Kunnallispiirin virallinen sivusto
100000 Astronautica

**100000 Astronautica** on Marsin ja Jupiterin välisellä pääasteroidivyöhykkeellä Aurinkoa kiertävä pikkuplaneetta eli päävyöhykkeen asteroidi. Sen löysi J. Gibson vuonna 1982. Pikkuplaneetta on nimetty avaruusajan alun viisikymmentävuotispäivän tunnustukseksi. Nimi viittaa myös tämän pikkuplaneetan numeroon, sillä avaruuden on määritelty alkavan noin 100&nbsp;000 metrin korkeudella Maan pinnasta. Ennen nimeämistään pikkuplaneetta tunnettiin tunnuksella **1982 SH1**. 
Kohteen absoluuttinen magnitudi (H) on . Kiertoradan eksentrisyys on  ja inklinaatio on . Kiertoaika Auringon ympäri on noin .

## Lähteet
*JPL Small-Body Database Browser: 100000 Astronautica (1982 SH1) 
*Asteroid Named in Honor of 50th Anniversary of the Space Age 
*Discovery Circumstances: Numbered Minor Planets (95001)-(100000): Minor Planet Center 
*ABSOLUTE MAGNITUDE (H) 

### Viitteet
Springdale – Riding Adventure

**Springdale – Riding Adventure** on haastava hevospeli. Siinä on esimerkiksi erilaisia hevosia, joista voi valita omansa. Springdalessa on haastavia ratoja, joista suurin osa on esteratoja. Springdalessa ei ole yhtään kouluratsastusratoja, joten kannattaa etsia kouluratsastuspelit muualta. 
Springdalessa on paljon erilaisia haasteita, ja jopa muutama minipeli, kuten Perhosten jahtaaminen.
Harmi vain, että pelissä on vähän pelattavaa kun on läpäissyt kaikki tehtävät. 

Springdalessa voi saavuttaa tehtäviä, ostaa tavaroita ja sen sellaista. Springdalessa on 4 ns.klubia, eli Unicorn, Dryad, Seahorse ja Pegasus. Jokaisessa on omat tehtävänsä.
Rietavasin kunta

**Rietavasin kunta** () on yksi Liettuan kuudestakymmenestä kunnasta, joka sijaitsee Telšiain läänissä. Vuonna 2008 kunnan väkiluku oli 10 085 asukasta. Hallinnollisena keskuksena toimii Rietavas.

## Asutuskeskukset
### Kaupungit
*Rietavas (hallinnollinen keskus)

### Kauppalat
*Tverai
*Daugėdai 
*Medingėnai

### Kylät
*Sauslaukis
*Daugėdai
*Labardžiai
*Medingėnai
*Vatušiai
*Pelaičiai
*Giliogiris
*Budrikiai

## Lähteet
*Portrait of the Regions of Lithuania  

## Aiheesta muualla

*Kunnan virallinen sivusto
Telšiain kunnallispiiri

**Telšiain kunnallispiiri** () on yksi Liettuan kuudestakymmenestä kunnallispiiristä, joka sijaitsee Telšiain läänissä. Vuonna 2008 kunnallispiirin väkiluku oli 54 745 asukasta. Hallinnollisena keskuksena toimii Telšiai.

## Asutuskeskukset
### Kaupungit
*Telšiai (hallinnollinen keskus)
*Varniai

### Kauppalat
*Tryškiai
*Luokė
*Eigirdžiai
*Nevarėnai

### Kylät
*Rainiai
*Degaičiai
*Ryškėnai
*Dūseikiai

## Lähteet
*Portrait of the Regions of Lithuania  

## Aiheesta muualla

*Kunnallispiirin virallinen sivusto
Elektrėnain kunta

**Elektrėnain kunta** () on yksi Liettuan kuudestakymmenestä kunnasta, joka sijaitsee Vilnan läänissä. Vuonna 2008 kunnan väkiluku oli 27 911 asukasta. Kunnan hallinnollisena keskuksena toimii Elektrėnai.

## Asutuskeskukset
### Kaupungit
*Elektrėnai (hallinnollinen keskus)
*Vievis

### Kaupunkia pienemmät
*Beižionys
*Gilučiai
*Kazokiškės
*Kietaviškės
*Pastrėvys
*Semeliškės

## Lähteet
*Portrait of the Regions of Lithuania  

## Aiheesta muualla
*Kunnan virallinen sivusto
Kurjet (suku)

**Kurjet** (*Grus*) on kurkilintujen lahkoon ja kurkien (*Gruidae*) heimoon kuuluva lintusuku.

Kurjet ovat isokokoisia, pitkäjalkaisia ja -kaulaisia rantojen ja kosteikkojen lintuja. Niiden höyhenpuku on tavallisesti harmaa tai valkoinen, ja niiden päässä tai pyrstössä on usein kirkkaampia kuvioita ja höyhenmuodostelmia. Koiras on yleensä naarasta kookkaampi.

Kurjet rakentavat pesänsä maahan. Pesä on kasveista koottu keko. Naaras munii tavallisesti yhdestä kolmeen munaa, joskus neljä. Haudonta-aika vaihtelee neljän ja viiden viikon välillä. Poikaset ovat pesäpakoisia ja seuraavat pian emojaan ruoan etsinnässä. Kurkiperhe pysyy yhdessä syysmuutolle asti, ja usein ne muuttavat yhdessä talvehtimisseuduille.

Kurkien suvussa on kymmenen lajia.

*Lumikurki, *Grus leucogeranus*
*Hietakurki, *Grus canadensis*
*Saruskurki, *Grus antigone*
*Australiankurki, *Grus rubicunda*
*Silmälasikurki, *Grus vipio*
*Kurki, *Grus grus*
*Munkkikurki, *Grus monacha*
*Trumpettikurki, *Grus americana*
*Mustakaulakurki, *Grus nigricollis*
*Mantšuriankurki, *Grus japonensis*

## Lähteet
Tennis kesäolympialaisissa 1988

**[[Kesäolympialaiset 1988|Vuoden 1988 kesäolympialaisten]] [[tennis]]** järjestettiin 20. syyskuuta &ndash; 1. lokakuuta 1988 Soul Olympic Park Tennis Centerissä, Etelä-Koreassa. Tämä oli kahdeksas kerta kun laji oli mukana virallisena lajina olympialaisten ohjelmassa. Viimeksi tenniksessä kilpailtiin mitaleissa kesäolympialaisissa 1924, mutta laji oli myös mukana näytöslajina vuosina 1968 ja 1984. Mukana oli 129 osanottajaa 38 eri maasta. Tapahtumia oli neljä. Kolmannet sijoitukset jaettiin kahden joukkueen tai pelaajan kesken.

## Mitalistit

## Mitalitaulukko

## Lähteet
*Tennis at the 1988 Seoul Summer Games
Curt Hawkins

**Brian Myers** (s. 20. huhtikuuta 1985) on yhdysvaltalainen showpainija. Hän on työskennellyt mm. World Wrestling Entertainmentissä, jossa hän paini kehänimellä **Curt Hawkins**. WWE:ssä hän paini pitkään Major Brothers-joukkueessa.

## Muita tietoja

*Lopetusliike: HeatSeeker (Diving elbow drop)
*Pituus: 185 cm
*Paino: 100 kg

## Lähteet
Åvikinjärvi

**Åvikinjärvi** on Paimionjoen vesistöön kuuluva järvi Somerolla. Järven korkeus merenpinnasta on 81,2 metriä, pinta-ala on 7,9 hehtaaria ja rantaviiva 1,3&nbsp;km.

Järvi on osa Paimionjoen yläjuoksun  järviketjua, jossa lähin yläpuolinen järvi on vajaan kolmen kilometrin jokiosuuden päässä sijaitseva Pusulanjärvi ja lähin alapuolinen järvi parin sadan metrin jokiosuuden päässä sijaitseva Pitkäjärvi.

Järven pohjoisrannalla Someron Sillanpään kylässä sijaitsee Åvikin kartano, jossa vuosina 1748–1833 toimi Åvikin lasitehdas, ja järven etelärannalla on sijainnut Someron Jurvalan kylän historiallinen kylätontti. Åvikin kartanon sivuitse järven pohjoispuolelta kulkee  valtakunnallisesti merkittäväksi rakennetuksi kulttuuriympäristöksi määritelty Hämeen Härkätie (yhdystie 2810).

## Lähteet
225088 Gonggong

**225088 Gonggong** (symboli: ), ennen nimeämistään ****, on transneptuninen kohde eli Neptunusta kauempana Auringosta kiertävä pikkuplaneetta. Kohde kiertää Aurinkoa Hajanaisessa kiekossa. Gonggongin löysivät M. E. Schwamb, M. E. Brown ja D. Rabinowitz vuonna 2007. Brown uskoo kappaleen olevan todennäköisesti kooltaan jotain Quaoarin ja Sednan väliltä. Gonggongin rata muistuttaa Eriksen rataa. Brown kutsui aluksi Gonggongia lempinimellä "Snow White" eli Lumikki, sillä hän luuli sen olevan valkea. Kappaleen virallistettu nimi, Gonggong, tulee kiinalaiselta vedenjumalalta.

Gonggong on kooltaan todennäköisesti yksi suurimmista transneptunisista kohteista. Se on mitä todennäköisimmin kääpiöplaneetaksi kelpaava kappale. Gonggongilla on myös kuu, Xiangliu, jonka läpimitta on noin 300km.

## Lähteet
*JPL Small-Body Database Browser: 225088 Gonggong (2007 OR10) 
*List Of Centaurs and Scattered-Disk Objects 
*List Of Centaurs and Scattered-Disk Objects 
*Mike Brown's Planets:Snow White needs a bailout 
*JPL Small-Body Database Browser: 136199 Eris (2003 UB313) 
*List of Known Trans-Neptunian Objects (and other outer solar system objects) 

### Viitteet
Kenneth Henry

**Kenneth Charles ”Ken” Henry** (7. tammikuuta 1929 Chicago, Illinois – 1. maaliskuuta 2009 Lake Bluff, Illinois) oli yhdysvaltalainen pikaluistelun olympiavoittaja.

Sankt Moritzin talviolympialaisissa 1948 Henry sijoittui 500 metrillä viidenneksi, 1&nbsp;500 metrillä 22:nneksi ja 5&nbsp;000 metrillä 18:nneksi. Neljä vuotta myöhemmin Oslon olympialaisissa 1952 hän voitti 500 metrillä kultaa ajalla 43,2 voittaen maanmiehensä Donald McDermottin 0,7 sekunnilla. Oslossa hän sijoittui 1&nbsp;500 metrillä 17:nneksi ja 5&nbsp;000 metrillä 29:nneksi. Cortina d’Ampezzon olympialaisissa 1956 Henry sijoittui 500 metrillä 17:nneksi. Squaw Valleyn talviolympialaisissa 1960 Henry sytytti avajaisissa olympiatulen.

Pikaluistelun MM-kilpailuissa Henry oli vuosina 1949 ja 1952 nopein 500 metrillä ja sijoittui yhteispisteissä neljänneksi.

## Lähteet

* 
* 

### Viitteet
Kirahviakaasia

**Kirahviakaasia** (*Acacia erioloba*) on puu, jota kasvaa eteläisessä Afrikassa autiomaatasangoilla ja joen rannoilla. Se kasvaa yleensä 8–12 metriä korkeaksi, mutta voi kasvaa myös 16 metriä korkeaksi. Kirahviakaasian hedelmät ovat isoja, litteitä ja kaartuneita palkoja. Ne ovat pituudeltaan 13 senttimetriä ja leveydeltään 5 senttimetriä. Kukat ovat keltaisia ja pallomaisia. Kirahviakaasian palkoja käytetään ruokana ja rehuna ja puuainesta käytetään polttopuuna.

## Lähteet

## Aiheesta muualla
* Acacia erioloba - camel thorn tree seeds 
* Flora of Zimbabwe: ''Acacia erioloba'' E. Mey. 
* United States Department of Agriculture (USDA): ''Acacia erioloba''
Kurjet

**Kurjet** (Gruidae) on kurkilintujen lahkoon kuuluva lintuheimo.

## Ulkonäkö ja koko
Kurjet ovat hyvin suuria, ja niiden jalat ja kaula ovat pitkät. Kurjilla on suora, terävä ja tikarimainen nokka. Niiden tertiaalit (sisimmät kyynärsulat) ovat pidentyneet ja puuhkamaiset, ja voivat näyttää erehdyttävästi pyrstöltä, mutta oikea pyrstö on lyhyt ja piilossa tertiaalien alla.

Lentäessään kurjet kaartelevat usein. Ne muuttavat auramuodostelmissa tai pitkissä jonoissa. Kurjet lentävät hitaasti ja yleensä korkealla liitäen pitkään ja kaarrellen nousevissa ilmavirtauksissa. Kurkien lentäessä niiden kaula on suorana ja pitkät jalat sojottavat takana.

## Suvut
Kurkien heimoon kuuluu neljä sukua, joissa on yhteensä viisitoista lajia.

*Kruunukurjet (*Balearica*), kaksi lajia
*Kurjet (*Grus*), kymmenen lajia
*Neitokurjet (*Anthropoides*), kaksi lajia
*Helttakurki (*Bugeranus carunculatus*)

## Lähteet
Jaakonsiilikäs

**Jaakonsiilikäs** (*Tyria jacobaeae*) on siilikkäisiin kuuluva perhonen ja suvun *Tyria* ainoa laji.

## Koko ja ulkonäkö
Keskikokoinen, punamusta perhonen. Etusiipien pohjaväri on mustanruskea. Siiven etu- ja takareunassa on siiven suuntainen punainen raita ja siiven kärjessä kaksi punaista täplää. Takasiivet ovat karmiininpunaiset ja niissä on ohut, tumma reunus. Siipiväli 32&ndash;42&nbsp;mm.

Ulkonäkönsä perusteella lajin voi sekoittaa vain punatäpliin (suku *Zygaena*), mutta siilikäs on näitä kookkaampi ja sen siivet ovat leveämmät.

Toukka on väritykseltään räikeän keltamusta ja poikittaisraidallinen.

## Levinneisyys ja lentoaika
Jaakonsiilikästä tavataan Länsi-Euroopasta Keski-Aasiaan ulottuvalla vyöhykkeellä. Suomessa jaakonsiilikäs on harhailija, jota on tavattu satunnaisesti etelä- ja lounaisrannikolla. Keski-Euroopassa laji lentää toukokuusta kesäkuuhun, Suomessa perhosia on tavattu kesäkuussa, yhteensä viitisenkymmentä kertaa.

## Elinympäristö ja elintavat
Jaakonsiilikäs viihtyy kuivilla ja hiekkaisilla ympäristöillä. Se on melko hidas lentäjä ja aikuiset perhoset lentävät pääasiassa yöllä, joskin häirittynä myös päivällä. Yksilöitä voi tulla joskus valolle, yleensä myöhään yöllä. Ilmastollisesti sopivia vuosina lajilla on taipumus yleistyä voimakkaasti ja levitä samalla uusille esiintymispaikoille.

Naaras munii yhteensä 200&ndash;300 munaa noin 20&ndash;40 munan ryhmissä ravintokasvin lehtien alapinnoille. Kotelo talvehtii, usein kahdesti.

## Ravintokasvi
Toukan ravintokasveja ovat villakot, erityisesti kuitenkin jaakonvillakko (*Jacobaea vulgaris*).

## Lähteet

## Aiheesta muualla
*Evolutionary recruitment of a flavin-dependent monooxygenase for the detoxification of host plant-acquired pyrrolizidine alkaloids in the alkaloid-defended arctiid moth ''Tyria jacobaeae''
Tennis kesäolympialaisissa 1992

**[[Kesäolympialaiset 1992|Vuoden 1992 kesäolympialaisten]] [[tennis]]** järjestettiin 28. heinäkuuta &ndash; 8. elokuuta 1992 Barcelona Tennis Olímpicissa, Espanjassa. Tämä oli yhdeksäs kerta kun laji oli mukana olympialaisten ohjelmassa virallisena lajina. Mukana oli 177 osanottajaa 48 eri maasta. Tapahtumia oli neljä. Kolmannet sijat jaettiin kahden pelaajan tai joukkueen kesken.

## Mitalistit

## Mitalitaulukko

## Lähteet
*Tennis at the 1992 Barcelona Summer Games
AND-portti

**AND-portti** (, käytetään suomalaista nimitystä **ja**) on looginen portti, joka vastaa loogista konjunktio-operaatiota ja siten sanaa ”ja”. Operaatiosta käytetään logiikassa joskus symbolia \land. Sen merkitys on ”kun molemmat ovat tosia”, ts. propositiologiikan kaavana:


(p_0 \ and \ p_1) \Leftrightarrow (p_0 \land p_1)


ja totuustauluna:

## Ohjelmointikielissä
Ohjelmointikielissä AND bittioperaatio merkitään usein `` erona Boolen algebran mukaisesta operaatiosta ``.

## Katso myös
* NOT-portti
* OR-portti
* NOR-portti
* NAND-portti
* XOR-portti
* XNOR-portti
Riipustekatkoyökkönen

**Riipustekatkoyökkönen** (*Agrotis clavis*) on yleinen keskikesän yöperhonen.

## Koko ja ulkonäkö
Etusiipien pohjaväri on punertavanharmaa. Siiven tyvi- ja kärkiosa ovat hieman keskiosaa tummempia ja sisempi poikkiviiru erottuu tummana yleensä vaivatta. Myös siiven etureuna on usein selvästi muuta siipeä tummempi. Yökköskuvioista munuaistäplä, rengastäplä ja keilatäplä erottuvat selvästi niiden selvän mustan reunuksen vuoksi. Munuais- ja rengastäplässä on usein myös tumma keskusalue. Takasiivet ovat tasaisen harmaanruskeat, ja niissä on hieman tummempi reunus. Ruumis on tukeva ja harmaan karvainen. Tuntosarvet ovat sulkamaiset ja kapenevat kärkeä kohti. Siipiväli on 34&ndash;41&nbsp;mm.


Agrotis clavis-o.jpg| Antenneissa ja selässä näkyy selkeä uros
Agrotis clavis-u.jpg| Alapuoli
Agrotis clavis-f.jpg| Edestä
Agrotis clavis-s.jpg| Sivusta


## Levinneisyys ja lentoaika
Lentoaika on kesäkuun lopusta heinäkuun lopulle.

## Elinympärisö ja elintavat
Riipustekatkoyökkönen viihtyy mm. joutomaa-alueilla. Laji lentää usein valolle.

## Ravintokasvi
Toukka elää monilla ruohovartisilla kasveilla.

## Lähteet

## Aiheesta muualla
*Moths and Butterflies of Europe and North Africa 
*Vlindernet
NOT-portti

**NOT-portti** ( tai *inverter*, käytetään suomalaista nimitystä **ei**) on looginen portti, joka vastaa loogista negaatiota ja siten sanaa ”ei”. Operaatiosta käytetään logiikassa joskus symbolia \not{}, \neg tai \overline{A}. Sen merkitys on ”negaatio”, ts. propositiologiikan kaavana:


(\ NOT\;p_0) \Leftrightarrow (\neg p_0)


ja totuustauluna:

## Muuta

Jos EI-portti kytketään toiseen EI-porttiin negaatio kumoutuu eli:  \overline{A} + \overline{A} = \overline{\overline{A}}=\,A

Bittioperaatio NOT merkitään useissa ohjelmointikielissä: ``.

## Katso myös
* OR-portti
* AND-portti
* NOR-portti
* NAND-portti
* XOR-portti
* XNOR-portti
Fernando Soriano

**Fernando Soriano Marco** (s. 24. syyskuuta 1979 Zaragoza, Espanja) on espanjalainen jalkapalloilija. Hän edustaa Espanjan Segunda Divisiónissa pelaavaa Almeríaa ja on pelipaikaltaan puolustava keskikenttäpelaaja.

## Seurajoukkueura
Soriano on Zaragozan kasvatti. Ennen siirtymistään edustusjoukkueeseen hän pelasi kauden 2001–2002 lainalla Recreativossa. 

Ensimmäisellä kaudellaan 2003–2004 maan pääsarjassa Primera Divisiónissa hän kuului joukkueensa luottopelaajiin. Hän teki muun muassa voittomaalit otteluissa Racing Santanderia ja Barcelonaa vastaan. Joukkue voitti kauden päätteeksi Copa del Reyn, jonka loppuottelussa se kaatoi Real Madridin.

Kaudeksi 2005–2006 Soriano siirtyi sarjatasoa alemmas Almeríaan. Hän pelasi ensimmäisellä kaudellaan 34 ottelua ja teki niissä seitsemän maalia. Seuraavalla kaudella hän oli joukkueensa näkyvimpiä hahmoja, kun se nousi ensimmäistä kertaa historiassaan Primera Divisióniin.

Kausi 2009–2010 Almeríassa sujui moitteettomasti ja hän kuului jo kolmatta vuotta peräkkäin kiistattomasti joukkueen avauskokoonpanoon. Joukkueen edelliskausien maalipyssyn Álvaro Negredon lähdettyä kesän aikana pois Sorianon hyökkäysvastuu lisääntyi ja hän pelasi useita otteluita hyökkäävänä keskikenttäpelaajana. Hän onnistui kauden aikana maalinteossa seitsemästi.

21. toukokuuta 2010 hän teki 2+1-vuotisen sopimuksen Osasunan kanssa. Kauden 2010–2011 jälkeen hän palasi takaisin Almeríaan.

## Aiheesta muualla
* Fernando Sorianon tilastot BDFutbol-sivustolla
Trumpettikurki

**Trumpettikurki** (*Grus americana*) on Kanadan kotoperäinen kurkilaji. Se elää nykyisin vain maan keskiosissa Luoteisterritorioiden ja Albertan rajoilla sijaitsevassa Wood Buffalon kansallispuistossa. Vastikään laji on onnistunut pesimään myös Wisconsinissa. Populaation koko on 382 yksilöä. Se on muuttolintu, ja talvehtii pääasiassa Texasissa Meksikonlahden rannalla. Carl von Linné kuvaili lajin holotyypin Hudsoninlahdeltan Kanadasta vuonna 1758.

## Ulkonäkö ja koko
Aikuisen trumpettikurjen ruumis on valkoinen, ja sen päässä on punainen laikku. Nokka on pitkä ja tumma. Nuoret trumpettikurjet ovat väriltään kanelinruskeita. Lentäessään trumpettikurki pitää pitkän kaulansa suorassa, ja jalat seuraavat niin ikään suorina perässä. Aikuisen trumpettikurjen mustat siivenkärjet näkyvät lentäessä.

Trumpettikurki on tyypillisesti 1,26–1,6 metriä pitkä ja siipienväliltään noin 2 metriä. Aikuisen yksilön paino on noin 4,5–8,5 kiloa. Koiraat ovat naaraita kookkaampia.

## Lähteet
Keski-Liettuan tasavalta

**Keski-Liettuan tasavalta** oli Lucjan Żeligowskin vuonna 1920 Puolan–Liettuan sodan aikana johtaman kapinan seurauksena muodostettu tasavalta Vilnan alueella nykyisessä Liettuassa. Tasavalta lakkasi olemasta, kun se päätti liittyä Puolaan vuonna 1922. Liettua ei tunnustanut aluetta osaksi Puolaa ennen Puolan uhkavaatimusta vuonna 1938.

## Tausta
Neuvosto-Venäjä oli tunnustanut Vilnan alueen osaksi Liettuaa vuoden 1920 Moskovan rauhansopimuksessa. Puolalaiset olivat kuitenkin valloittaneet Vilnan alueen Puolan–Neuvosto-Venäjän sodassa vuonna 1919. Sotaonnen käännyttyä Vilnasta perääntymään joutuneita puolalaisia vaadittiin luovuttamaan kaupunki liettualaisille, mutta puolalaiset viivyttelivät niin kauan että puna-armeija ehti paikalle ennen liettualaisia. Vallattuaan alueen puna-armeija ei aluksi aikonutkaan kunnioittaa rauhansopimusta, mutta sotaonni kääntyi taas Puolan hyväksi Varsovan taistelun jälkeen ja puna-armeija lähti perääntymään itään päin. Perääntyessään Neuvosto-Venäjä luovutti Vilnan alueen Liettualle 27. elokuuta 1920. Liettualaiset valtasivat Vilnan ja muitakin alueita ja ylittivät niin sanotun Curzonin linjan, mikä johti taisteluihin puolalaisten joukkojen kanssa. Liettualaiset perääntyivät lopulta Curzonin linjan taakse. 7. lokakuuta Puolan ja Liettuan välillä solmittiin Suwalkin sopimus ja demarkaatiolinja vedettiin siihen mihin taistelut päättyivät. Liettua sai pitää Vilnan alueen ja Puolalle jäivät Curzonin linjan takaiset alueet.

## Kapina

Rajat eivät kuitenkaan säilyneet kauan, sillä Lucjan Żeligowski aloitti kapinan Vilnan alueella jo 9. lokakuuta Józef Piłsudskin yllyttämänä. Vilnaan siirtynyt Liettuan hallitus pakeni Kaunasiin. Żeligowski julisti alueen Keski-Liettuan tasavallaksi ja nimitti itsensä sen johtajaksi. Liittoutuneet painostivat Puolaa, mutta se irtisanoutui kapinasta. Asiaa käsiteltiin Kansainliitossa, joka esitti ratkaisuksi kansanäänestystä, johon Puola ja Liettua eivät suostuneet. Żeligowskin joukot lähtivät marraskuussa 1920 etenemään kohti Kaunasia, mutta ne pysäytettiin Širvintosin ja Giedraičian taisteluissa vielä saman kuun aikana. Tappion jälkeen tie Vilnaan olisi ollut auki liettualaisille, mutta he lopettivat sotatoimet Kansainliiton sotilaskomission vaatimuksesta. 

## Sejmin vaalit

Vilnan kysymystä yritettiin ratkaista vielä Kansainliiton edustaja Paul Hymansin johdolla, mutta Liettua hylkäsi Kansainliiton esityksen ratkaisusta vuonna 1921. Żeligowski puolestaan järjesti tasavallassaan Sejmin vaalit 8. tammikuuta 1922. Virallinen, mutta kyseenalaistettu äänestysprosentti vaaleissa oli 60. Parlamentista tuli täysin puolalainen, sillä juutalaiset, valkovenäläiset ja liettualaiset olivat joko boikotoineet vaaleja tai osallistuneet vähäisissä määrin. Sejmillä oli vain yksi asia asialistallaan, suhde Puolaan. Helmikuussa 1922 sejm päätti liittyä Puolaan, ja asiaa hoitamaan lähetettiin delegaatio Puolaan. Puolan Sejm hyväksyi esityksen maaliskuun lopulla Kansainliiton protesteista huolimatta.

## Lähteet
*

### Viitteet

## Aiheesta muualla
*Keski-Liettuan postimerkkejä
Keskeneräinen rakennus

**Keskeneräinen rakennus** on rakennus tai muu arkkitehtoninen kokonaisuus, kuten silta, tie tai torni, jonka rakentaminen on jätetty kesken joko pysyvästi tai väliaikaisesti. Useat rakennukset ovat jääneet keskeneräisiksi. Rakennusprojektin pysähtyminen on voinut tapahtua suunnitteluvaiheessa ennen varsinaisten rakennustöiden aloittamista.

Yksi kuuluisimmista keskeneräisistä rakennuksista on Barcelonassa sijaitseva Antoni Gaudín suunnittelema Sagrada Família -kirkko, jonka rakennustyöt aloitettiin 1880-luvulla ja jonka odotetaan valmistuvan 2020-luvulla.

On useita rakennuksia, joiden rakentaminen on jäänyt kesken. Joitakin rakennuksista voidaan hyödyntää keskeneräisinä, mutta osasta rakennuksista on valmiina ainoastaan runko. Esimerkki jälkimmäisistä on Pohjois-Koreassa sijaitseva Ryugyŏng-hotelli. Sen rakennustyöt aloitettiin 1987 ja aikataulussa valmistuessaan se olisi ollut maailman korkein hotelli. Rakennustyöt pysähtyivät taloudellisiin ongelmiin 1993, kun pystyssä oli vasta rakennuksen tukiranka. Hotellia alettiin rakentaa jälleen kesällä 2008. Sen jälkeen rakennuksen ulkopintaan on asennettu lasit, mutta sisätilat ovat edelleen rakentamatta.

Osa rakennuksista on ollut jatkuvan rakentamisen kohteena vuosikymmenten tai jopa vuosisatojen ajan. Gaudín Sagrada Família on ollut rakenteilla 120 vuoden ajan. Rakentaminen viivästyi Espanjan sisällissodan takia. Sodan aikana rakennuksen alkuperäiset piirustukset tuhoutuivat ja myös osia rakennuksesta tuhottiin. Nykyään se on keskeneräisyydestään huolimatta Barcelonan suosituin nähtävyys. Kölnin tuomiokirkon rakentaminen kesti vielä kauemmin: työt aloitettiin vuonna 1248 ja saatiin päätökseen 632 vuoden kuluttua vuonna 1880.

## Osittain valmistuneita rakennuksia
* Cuencan katedraali, Guenca, Espanja
* Sienan katedraali, Siena, Italia
* Torre de la Escollera, Cartagena, Kolumbia
* Plaza Rakyat, Kuala Lumpur, Malesia
* Ajudan kansallispalatsi, Lissabon, Portugali
* Herrenchiemsee, Herreninsel, Baijeri, Saksa
* Neuschwanstein, Baijeri, Saksa
* Uuden-Seelannin parlamenttitalo, Wellington, Uusi-Seelanti
* Hamilton Palace, East Sussex, Yhdistynyt kuningaskunta
* Goodwood House, West Sussex, Yhdistynyt kuningaskunta
* Woodchester Mansion, Stroud, Gloucestershire, Yhdistynyt kuningaskunta
* National Monument, Edinburgh, Yhdistynyt kuningaskunta
* Winchester Mystery House, San José, Kalifornia, Yhdysvallat
* Bishop Castle, Colorado, Yhdysvallat
* Super Power Building, Clearwater, Florida, Yhdysvallat
* Boldt Castle, Thousand Islands, New York, Yhdysvallat

Hitaasti etenevät rakennustyöt:
* Cathedral of Saint John the Divine, New York, Yhdysvallat
* Sagrada Família, Barcelona, Espanja
* Kaliakran lähetysasema, Kaliakra, Bulgaria
* Westminsterin katedraali, Lontoo, Iso-Britannia

## Lähteet

## Aiheesta muualla
Šalčininkain kunnallispiiri

**Šalčininkain kunnallispiiri** () on yksi Liettuan kuudestakymmenestä kunnallispiiristä, joka sijaitsee Vilnan läänissä. Kaakossa kunnallispiiri rajoittuu Valko-Venäjään. Vuonna 2008 kunnallispiirin väkiluku oli 37 552 asukasta. Hallinnollisena keskuksena toimii Šalčininkai.

## Asutuskeskukset
### Kaupungit
*Šalčininkai (hallinnollinen keskus)
*Eišiškės
*Baltoji Vokė

### Kaupunkia pienemmät
*Dieveniškės  
*Jašiūnai

## Lähteet
*Portrait of the Regions of Lithuania  

## Aiheesta muualla

*Kunnallispiirin virallinen sivusto
NOR-portti

**NOR-portti** (, sanoista *not or*,) on digitaalielektroniikassa looginen portti, joka vastaa loogista Peircen nuoli -konnektiivia. Tästä konnektiivista käytetään logiikassa joskus symbolia \overline{\lor}. Sen merkitys on "ei... eikä...", eli se on tosi vain, kun molemmat sen yhdistämät lauseet ovat epätosia, propositiologiikan kaavana (p_0 \ nor \ p_1) \Leftrightarrow (\overline{p_0 \lor p_1}). NOR- ja vastaavasti NAND-portti on niin sanottu universaali portti, jota käyttämällä on mahdollista toteuttaa kaikki muut loogiset portit.

Totuustauluna:

## Muiden porttien tuottaminen NOR-portilla
Alla näkyvässä piirikaaviossa on muodostettu järjestyksessä NOT-, OR- ja AND-portit käyttämällä NOR-portteja. NAND-portin pystyy toteuttamaan lisäämällä NOR-portin kuvassa viimeisenä näkyvän AND-portin lähtöön.

## Katso myös
* XOR-portti
* XNOR-portti

## Aiheesta muualla

*
Jaakko Laitinen & Väärä Raha

**Jaakko Laitinen & Väärä Raha** on suomalainen, Balkanin alueen perinnemusiikkia ja suomalaista iskelmää musiikissaan yhdistelevä yhtye. Yhtyeen kaikki jäsenet asuivat vuonna 2010 Helsingissä, mutta ovat alun perin lähtöisin Lapista. Yhtye nimittääkin musiikkiaan Lapland-Balkaniksi. Yhtyeen laulaja ja lauluntekijä on Jaakko Laitinen, joka toimii laulajana ja sanoittajana myös vuonna 2019 perustetussa yhtyeessä Lehtojärven Hirvenpää. 

Helmi Levyt julkaisi yhtyeen kaksi ensimmäistä albumia keväällä 2010 ja 2012. Playground Music Finland julkaisi joulukuussa 2013 orkesterin kolmannen albumin *Lapland-Balkan*. Neljäs albumi *Näennäinen* julkaistiin Suomessa joulukuussa 2016 (Playground Music Finland) ja alkuvuodesta 2017 saksankielisessä Euroopassa (Asphalt Tango Records).

Toinen albumi, *[[Yö Rovaniemellä]]*, valittiin vuoden 2012 kansanmusiikkilevyksi yhdessä Friggin *Polka V*- ja Kardemimmien *Autio huvila* -albumien kanssa. Yhtye sai myös vuoden 2012 Femma-palkinnon kategoriassa Aholaita-Femma.

Kappale ”Hän ei lemmi mua” nousi Ylen Radio Suomessa kymmenen soitetuimman kappaleen joukkoon viikolla 27 vuonna 2010.

Kuudes albumi *[[Äyskäri (albumi)|Äyskäri]]* palkittiin 2024 Emma-gaalassa vuoden etno -palkinnolla.

## Yhtyeen jäsenet
* Jaakko Laitinen – laulu
* Ilkka Arola – trumpetti, buzuki
* Marko Roininen – haitari
* Juho Kanervo – kontrabasso
* Janne Hast – rummut

### Aiemmat jäsenet
* Jarkko Niemelä (2009–2018) – trumpetti ja buzuki
* Tuomo Kuure (2009–2020) – kontrabasso

## Diskografia
### Studioalbumit
* 
* 
* 
* 
* 
* 

### Muut julkaisut
* 
* 
* 
* ”Kihniö” (2015, digisingle, Saija Mäki-Nevalan samannimisen dokumenttielokuvan tunnuskappale)
* ”Bonaparty” (2015, feattaus baijerilaisen Django 3000 -yhtyeen albumilla)
* *Pandemonium Gitano* (2015, kokoelma, kappale ”Murhamiesten markkinoilla feat. Asa Masa”)


Tiedosto:Jaako Laitinen&Väärä Raha-5.jpg
Tiedosto:Jaako Laitinen&Väärä Raha-3.jpg
Tiedosto:Jaako Laitinen&Väärä Raha-6.jpg
Tiedosto:Jaako Laitinen&Väärä Raha-10.jpg


## Lähteet

## Aiheesta muualla

* Viralliset kotisivut
* Myspace
XNOR-portti

**XNOR-portti** (, sanoista *exclusive not or*, joskus käytetään suomalaista nimitystä **poissulkeva ei-tai** tai **sama**) on looginen portti. Vastaavasta loogisesta operaatiosta käytetään logiikassa joskus symbolia \overline{\oplus} tai \odot. Sen merkitys on ”molemmat ovat epätosia tai molemmat ovat tosia”, ts. propositiologiikan kaavana:


(p_0 \ xnor \ p_1) \Leftrightarrow \overline{(p_0 \land \neg p_1) \lor (\neg p_0 \land p_1)}


ja totuustauluna:

## Katso myös
* NOT-portti
* OR-portti
* AND-portti
* NAND-portti
* NOR-portti
* XOR-portti
Munkkikurki

**Munkkikurki** (*Grus monacha*) on Itä-Aasiassa elävä kurkilintu. Coenraad Jacob Temminck kuvaili lajin holotyypin Hokkaidosta ja Koreasta vuonna 1835.

## Koko ja ulkonäkö
Munkkikurjen ruumiinpituus on 100 senttiä ja paino noin 3,75 kiloa. Se on suunnilleen tavallisen kurjen kokoinen. Koiraat ovat hieman naaraita suurempia, mutta muutoin sukupuolet ovat jokseenkin samannäköiset. Ruumis on pääosin liuskeenharmaa. Pyrstö ja osa siipisulista ovat mustat. Pää ja kaulan yläosa ovat valkoiset. Laji voi näyttää kaukaa katsottuna miltei mustalta. Siipien ollessa lepoasennossa pitkät kiharaiset olkasulat roikkuvat takaruumiin yli. Silmien väritys vaihtelee pähkinänoranssista oranssinruskeaan. Jalat ovat miltei mustat. Aikuisilla linnuilla on punainen, lähes kalju päälaki, josta sojottaa muutamia mustia haivenia. Nuorten päälaki on ensimmäisen elinvuoden ajan musta.

## Levinneisyys ja elinympäristö
Munkkikurjen levinneisyys käsittää Venäjän kaakkoisosan ja Kiinan pohjoisosan. Sen uskotaan pesivän myös Mongolian pohjoisosissa. Maailman populaatio on kooltaan noin 11&nbsp;500&nbsp;yksilöä. Munkkikurki on muuttolintu, joka talvehtii pääasiassa Japanin eteläosissa ja vähäisessä määrin myös Etelä-Koreassa ja Kiinan keski- ja itäosissa. Yli 80&nbsp;% maailman munkkikurjista talvehtii Izumin ruokinta-asemalla Kyūshūn saarella.

Munkkikurjet pesivät ja ruokailevat Kaakkois-Venäjän ja Kiinan taigalla sijaitsevilla rahkasammalsoilla, metsäisillä kosteikoilla ja vuoristolaaksoissa. Pesintäkauden ulkopuolella ne liikkuvat Etelä-Siperian ja Koillis-Mongolian alavilla, avoimilla kosteikoilla, luonnollisilla ruohotasangoilla ja pelloilla. Talvella ne elävät kosteikoilla, marskimailla, rannikon vuorovesialueilla ja maatalousalueilla.

## Elintavat
### Ravinto
Munkkikurki on kaikkiruokainen. Sen ravintoa ovat vesikasvit, marjat, juuret, versot, maavarret, silmut, ruohot, hyönteiset, sammakkoeläimet ja muut pikkueläimet. Korean ja Japanin ruokinta-asemilla kurjille tarjotaan riisiä, vehnää ja muuta viljaa.

### Lisääntyminen
Munkkikurjet palaavat pesimäalueilleen pareittain tai pieninä parvina huhti-toukokuussa. Lajin pesä on hankala löytää. Munat ovat oliivinvihreät ja tummemmat kuin muilla kurkilajeilla. Molemmat vanhemmat hautovat munia. Haudonta-aika kestää 27–30 päivää. Koiras puolustaa pesää aina silloin kun se ei itse ole hautomassa. Poikasista tulee lentokykyisiä noin 75 päivän jälkeen. Munkkikurkiperhe jättää pesintäalueen elokuussa. Laji voi joillakin alueilla risteytyä tavallisen kurjen kanssa.

## Lähteet
Vuoden runoilija

**Vuoden runoilija** (*Poeta Finlandiae*) on palkinto, jonka Suomen runoilijaliitto myönsi vuosittain 1993–2002.

## Palkinnon saajat
* 1993 Bo Carpelan, Lassi Nummi
* 1994 Juice Leskinen
* 1995 Tommy Tabermann
* 1996 Paavo Haavikko
* 1997 ei jaettu
* 1998 Mirkka Rekola
* 1999 Hannu Helin
* 2000 Arvo Salo
* 2001 Sirkka Selja
* 2002 Jukka Itkonen
Lähde:

## Lähteet
Clément Ader

**Clément Ader** (2. huhtikuuta 1841 Muret – 5. maaliskuuta 1925 Toulouse) oli ranskalainen insinööri ja keksijä. Hänet tunnetaan erityisesti lentämisen uranuurtajana. Hänen höyrykäyttöisen lentokoneensa nimi oli Éole.

## Elämäkerta
Clément Aderin isä oli François Ader ja äiti isän toinen aviopuoliso Antoinette Forthané. Aderin suku oli monen sukupolven ajan ollut huonekalupuuseppiä ja eräs esi-isistä oli ollut arkkitehti ja huonekalupuuseppä, jonka tunnetuin työ oli Oxin kylän kirkko. Ader valmistui ylioppilaaksi Toulousessa. Jo 15 vuoden ikäisenä hän suoritti ylioppilastutkinnon, ja opettajat luonnehtivat häntä tunnolliseksi ja matematiikasta sekä piirustuksesta kiinnostuneeksi oppilaaksi.

## Velosipedi ynnä muuta
Kun Ader saapui Pariisin maailmannäyttelyyn vuonna 1867, hän löysi Pierre Michaux’n velosipedin. Seuraavana vuonna hän ryhtyi valmistamaan velosipedeja, joita kutsuttiin raakakumisiksi velosipedeiksi. Saksan–Ranskan sota kuitenkin katkaisi hänen kehittely- ja keksijätoimintansa.

### Puhelin

Pariisissakin Ader tarvitsi rahaa elättääkseen perustamansa perheen. Hän kiinnostui syntymässä olevasta puhelimesta. Hän täydensi ja kehitti Graham Bellin keksintöä ja ryhtyi myymään parantelemiaan tuotteita Pariisissa. Hän kehitti myös teatteripuhelimen, jossa kuuntelija saattoi jäädä kotiin ja kuunnella Pariisin oopperan lähetystä kotonaan.

## Lähteet

## Aiheesta muualla
Kustannustoimittaja

**Kustannustoimittaja** on kirjankustantamossa työskentelevä henkilö, jonka tehtäviin kuuluu erilaisten kustannustuotteiden, kuten kirjojen toteutus ja suunnittelu. Kustannustoimittaja tekee yhteistyötä sekä tekijän, teknisen valmistuksen että markkinoinnin kanssa. Kustannustoimittajan työ kohdistuu kotimaiseen ja käännettyyn kaunokirjallisuuteen, oppikirjoihin, sähköisiin oppimateriaaleihin, lasten- ja nuortenkirjallisuuteen, tietokirjallisuuteen ja sarjakuviin. Kirjailijalle luotettava kustannustoimittaja on tärkeä. Hän on usein ensimmäinen käsikirjoituksen ulkopuolinen lukija, ja hänen tehtävänsä on auttaa kirjailijaa parantamaan tekstiään. 

Varsinaista ammattiin johtavaa koulutusta ei ole. Edellytyksenä on useimmiten soveltuva korkeakoulututkinto. Yleensä kustannustoimittajat ovat opiskelleet suomen kieltä tai kirjallisuustieteitä. Tietokirjojen kustannustoimittajilla on usein eri erikoisalojen koulutus. Suomessa kustannustoimittajan paikkoja avautuu harvoin vapaaseen hakuun ja paikoista käydään kovaa kilpailua. Kustannustoimittajien ammattiliittona on toiminut vuodesta 1995 alkaen Suomen journalistiliitto. 

Suomen Kirjasäätiö myöntää vuosittain Alvar Renqvist -palkinnon ansioituneelle kustannustoimittajalle.

## Lähteet

## Kirjallisuutta
*
Manfred Kokot

**Manfred Kokot** (s. 3. tammikuuta 1948 Templin) on Itä-Saksaa edustanut yleisurheilija ja olympiamitalisti. Hän kilpaili pikajuoksussa ja edusti urallaan kahta eri seuraa, SC Leipzigia ja SC DHfK:ta. Kokot oli mukana maansa hopeaa voittaneessa pikaviestijoukkueessa Montrealin olympialaisissa 1976. Lisäksi hän voitti pikaviestissä kaksi mitalia EM-kilpailuista ja 60 metrillä kolme mitalia sisäratojen EM-kilpailuista.

Kun vuonna 1987 kansainvälinen yleisurheiluliitto vahvisti ensimmäiset viralliset sisäratojen maailmanennätykset merkittiin 50 metrin juoksun maailmanennätys Kokotin nimiin. Myöhemmin tämä aika 5,61 vuodelta 1973 kuitenkin katsottiin virheelliseksi ja pyyhittiin ME-tilastosta. Kokot itsekään ei ollut koskaan pitänyt aikaa oikeana.

## Henkilökohtaiset ennätykset

* 60 m (sisäradat): 6,58 (1974)
* 100 m (käsiaika): 10,0 s (1971) 
* 100 m (sähköaika): 10,28 (1976)

## Lähteet
Alfred Hitchcockin filmografia

Tämä on luettelo **[[Alfred Hitchcock]]in filmografiasta**.

## Englannin kausi
### Välitekstien suunnittelijana

### Lavastajana

### Mykkäelokuvien ohjaajana

### Äänielokuvien ohjaajana

## Amerikan kausi

## Televisio

Alfred Hitchcock ohjasi myös  jaksoa.

## Lähteet

* 
* 
* 

### Viitteet
Antje Schmidt

**Antje Schmidt** (s. 1967 Moers, Nordrhein-Westfalen, Saksa) on saksalainen näyttelijä. Hän on näytellyt muun muassa elokuvassa *[[Der Elefant in meinem Bett]]* (1999) ja rikossarjassa *[[Syyttäjä (televisiosarja)|Syyttäjä]]*. Schmidt näyttelee sarjassa Corinna Nagoldia. Hän on näytellyt myös televisiosarjoissa *[[Kahden keikka]]*, *[[Siska]]*, *[[Polizeiruf 110]]*, *[[Tatort]]* ja *[[Tutkija (televisiosarja)|Tutkija]]*. 

## Palkinnot
*Bavarian TV Award (2000)

## Aiheesta muualla
*
Vuosisadan auto

**Vuosisadan auto** oli kansainvälinen palkinto, joka annettiin 1900-luvun vaikutusvaltaisimmalle autolle. *Global Automotive Elections Foundation* valitsi voittajaksi Ford Model T:n Las Vegasissa järjestetyssä gaalatilaisuudessa 18. joulukuuta 1999.

## Valintaprosessi

Global Automotive Elections Foundation valitsi lokakuussa 1996 palkintoehdokkaiksi 700 automallia, joista asiantuntijaraati valikoi helmikuussa 1997 jatkoon 200 mallia. Syyskuussa 1997 automalleja oli jäljellä sata. Tämän jälkeen yleisö pääsi äänestämään internet-äänestyksellä kymmenen suosikkimalliaan. Asiantuntijat puolestaan valitsivat 25 mallia. Yhdeksän yleisöäänestyksen autoista oli myös asiantuntijoiden suosikkeja, joten lopullisiksi vaihtoehdoiksi selvisi yhteensä 26 automallia.

## Lopputulokset
Moderni perhe

**Moderni perhe** () on yhdysvaltalainen ns. "mokumenttimuotoon" tehty tilannekomediasarja, jonka esittäminen alkoi 23. syyskuuta 2009 ABC-televisiokanavalla. Sarjasta tehtiin 11 tuotantokautta, ja sarjan viimeinen jakso esitettiin 8. huhtikuuta 2020. Suomen levityksessä sarjasta on nähty 11 kautta suoratoistopalvelu Netflixin julkaistua yhdennentoista kauden jaksot vuoden 2021 tammikuun alussa. Kausia 9 ja 10 on esitetty myös Ava-televisiokanavalla.

Sarjassa seurataan vaatekaappialalla menestyneen Jay Pritchettin ja hänen kahden aikuisen lapsensa, Clairen ja Mitchellin, perheiden elämää. Monikulttuuriset suhteet, adoptio ja samaa sukupuolta olevien avioliitto ovat vain muutamia ajankohtaisia aiheita, joita TV-sarjan kolme erilaista perhettä joutuvat käsittelemään arjen tohinoissaan. 

*Moderni perhe* on palkittu viidesti peräkkäin parhaan komediasarjan Primetime Emmy -palkinnolla, vuosina 2010–2014.  Se on palkittu myös parhaan musikaali- tai komediasarjan Golden Globella tammikuussa 2012. Lisäksi sarja on palkittu neljästi parhaan näyttelijäkokoonpanon SAG-palkinnolla.

Sarjan pilottijakso esitettiin Suomessa ensimmäisen kerran MTV3-kanavalla 5. tammikuuta 2010. Sarjan varsinaisen esittämisen oli määrä alkaa syksyllä 2010, mutta aikaisemmasta tiedosta poiketen sarjan esittäminen alkoikin vasta 7. huhtikuuta 2011. Toinen tuotantokausi esitettiin suoraan ensimmäisen tuotantokauden jälkeen. Toisen tuotantokauden jaksoihin siirryttiin 22. syyskuuta 2011.

## Näyttelijät

## Tuotantokaudet

## Lähteet

## Aiheesta muualla
* Ohjelman viralliset kotisivut 
* Ohjelman suomalaiset kotisivut
Jinhua

**Jinhua** (, pinyin: Jīnhuá Shì) on prefektuuritason kaupunki Kiinan Zhejiangin maakunnan keskellä. Kaupungin keskusta sijaitsee linnuntietä runsas 140 kilometriä maakunnan pääkaupunki Hangzhousta etelälounaaseen. Kaupungin väkiluku on 5,362 miljoonaa (2010) ja pinta-ala 10&nbsp;919 neliökilometriä.

Jinhuan kaupunki rajautuu etelässä Lishuin, lännessä Quzhoun, pohjoisessa Hangzhoun ja Shaoxingin, sekä idässä Taizhoun prefektuuritason kaupunkiin.

Piirikuntatasolla kaupunki jakautuu yhdeksään osaan seuraavasti:

;Kaupunkipiirit (2)
* Jindong
* Wucheng, hallinnollinen keskus
;Piirikuntatason kaupungit (4)
* Dongyang
* Lanxi
* Yiwu
* Yongkang

;Piirikunnat (3)
* Pan'an
* Pujiang
* Wuyi 

Nähtävyyksistä mainittakoon esimerkiksi Aasian, joidenkin lähteiden mukaan maailman suurin elokuvastudio, Hengdian World Studios, joka toimii Dongyangin kaupungissa. Yiwun kaupungissa toimii Kiinan suurin raaka-ainepörssi. 


Jinhua huochezhan 20120218.jpg|Jinhuan rautatieasema.
Yiwu China (Original picture retouched).jpg|Yiwu, piirikuntatason kaupunki.
義烏機場.jpg|Yiwun lentoasema.
Hengdian World Studios 011.jpg|Hengdian-elokuvakaupungin rakennuksia ja maisemaa.
Hengdian World Studios 001.jpg|Hengdian-elokuvakaupungin rakennuksia ja maisemaa.
Yongkang Night.jpg|Yönäkymä Yongkangin kaupungista.
Fabao Xianglong Ta 20120218-10.jpg|Pagodi.
Wuyi huochezhan 20120219.jpg|Wuyin piirikunnan rautatieasema.
Wuyi Shuxi Qiao 20120219-2.jpg|Katettu Shuxi-silta Wuyin piirikunnassa.

## Lähteet

## Aiheesta muualla

*Jinhua City Information (erityisesti talouspainotus)  (chinaknowledge.com)
*Jinhua China  (jinhua.gov.cn)
Atsamin kieli

**Atsam** on Kadunan osavaltiossa Nigeriassa puhuttu nigeriläis-kongolainen kieli. Sitä puhuu äidinkielenään noin  ihmistä. Atsam kuuluu nigeriläis-kongolaisten kielten atlanttiseen haaraan ja edelleen kainji-kielten ryhmään. Sen läheisin sukukieli on piti.

## Lähteet
Fiona Schwartz

**Fiona Coors**, o.s. Schwartz (s. 7. kesäkuuta 1972 Hameln, Länsi-Saksa) on saksalainen näyttelijä. Hänet tunnetaan televisiosarjasta *[[Syyttäjä (televisiosarja)|Syyttäjä]]*, jossa hän näytteli Kerstin Klaria 2005-2023. Schwartz on näytellyt myös televisiosarjoissa *[[4 gegen Z]]*, *[[Kettu (televisiosarja)|Kettu]]*, *[[Kahden keikka]]*, *[[Etsivä Lea Sommer]]* ja *[[Krista]]*.

Hän on näyttelijä Stephan Schwartzin tytär.

## Aiheesta muualla
*